Vasyl Ivantsjuk

Vasyl Mykhajlovytsj Ivantsjuk (ukrainsk: Василь Михайлович Іванчук), født 18. mars 1969 i Kopytsjyntsi) er en ukrainsk stormester i sjakk. På FIDEs rankingliste per 1. mai 2010 har Ivantsjuk en rating på 2741, og er med det rangert som verdens tolvte beste spiller, og Ukrainas nest beste etter Pavel Eljanov. Ivantsjuk vant VM i lynsjakk i 2007 og vant VM i hurtigsjakk i 2016.

Ivantsjuk slo for alvor igjennom internasjonalt da han vant Linares-turneringen i sjakk i 1991. Fjorten spillere deltok, åtte av dem rangert blant verdens topp ti, blant andre verdensmesteren Garri Kasparov, og alle de øvrige var blant verdens 50 beste spillere. 

På dette tidspunktet trodde mange at Ivantsjuk ville bli den neste verdenmesteren,«Vassily Ivanchuk: I can still become World Champion», artikkel fra nettstedet chessintranslation.com 5. februar 2011  men slik ble det ikke. Han har vært rangert blant verdens ti fremste spillere siden 1990, og har enkelte ganger vært helt oppe på andreplass. Ivantsjuk har i blant vært preget av dårlige nerver,«– De blir påvirket av selvtilliten til Magnus», fra NRK 12. oktober 2015 og har gjort tabber i kritiske stillinger.  

Ivantsjuk har blant annet vunnet Corus-turneringen i 1996, og Linares i 1989, 1991 og 1995. I finalematchen under FIDEs VM i sjakk i 2002 tapte Ivantsjuk for landsmannen Ruslan Ponomarjov i finalematchen.

 Referanser 

 Eksterne lenker 

 45 kritiske stillinger fra Ivantsjuks partier

Kategori:Ukrainske sjakkspillere
Kategori:Stormestere i sjakk
Kategori:Personer fra Kopytsjyntsi
Kategori:Fødsler i 1969
Kategori:Europamestere i sjakk